﻿ Converteix als teus subscriptors en una comunitat | Blog Acrelia News
Converteix als teus subscriptors en una comunitat
Per Eva - 02-05-2019 - Categoria: Email màrqueting
Un butlletí és com una carta: tu l'envies i algú la rep. Podria considerar-se un monòleg que fas per impressionar a la persona que t'escolta. Ells no es coneixen entre si, igual que els clients de la tenda tampoc sap qui tenen a l'emprovador del costat o darrere de la cua. És tot bastant solitari. Però pots canviar aquesta situació convertint als teus subscriptors en una comunitat.
Si tens un remitent amb noms i cognoms, ja tens alguna cosa guanyada perquè la primera feina és assegurar-te que els hi estàs escoltant. Tu actuaràs com el gestor de la comunitat així que hauràs d'atendre als seus missatges (no relacionats amb les compres) i tramitar-ho perquè arribin de la millor manera possible a la resta de subscriptors.
Perquè et sigui més fàcil i no et saturi el correu electrònic corporatiu, pots crear un formulari des d'on recollir els seus missatges. Des d'allà podràs demanar-les la informació que necessitis per donar-les veu dins del teu butlletí. Planteja-t'ho com una xerrada o una entrevista que pugui servir, no només per la teva empresa, sinó també per altres subscriptors. Algunes idees perquè t'animis a provar:
Quin article del blog o contingut de les nostres xarxes socials t'ha agradat més?
En què t'ha ajudat el nostre producte en el teu dia a dia?
Quin truc podries explicar-nos per inspirar a altres persones?
Quina funcionalitat t'agradaria que incorporéssim al futur?
Com definiries en una paraula o dos el que som per tu?
Aquestes respostes han d'anar acompanyades d'un petit perfil personal (nom, ciutat, professió, des de quan és client....) i també de les seves xarxes socials per donar-li un enfocament més personal, no només orientat al teu producte o servei. Per això també pots recórrer a alguna cosa totalment allunyada del teu sector i preguntar pel seu costat més humà com quin llibre estan llegint, l'última pel·lícula que han vist al cinema o la seva sèrie preferida.
Per complir amb l'objectiu que els subscriptors es relacionin amb tu tant com entre ells, pots demanar-les que facin una pregunta a la propera persona que vagis a entrevistar, creant una cadena entre ells. Pots motivar-los perquè participin oferint-les algun descompte o un avanç del teu pròxim producte. Si t'animes, pots organitzar-les una reunió, convidar-los a fer que visitin les teves oficines o deixar-los participar en una festa amb els treballadors. Així sentiran que formen part d'un club realment exclusiu.
Per donar a conèixer les respostes, crea una secció al teu butlletí dedicada als teus clients. Segons el disseny de la teva plantilla corporativa, pots afegir un bloc en el qual aparegui una frase destacada del que t'han explicat. L'enllaç pot anar al blog o a les xarxes socials, segons quina vulguis potenciar més. A poc a poc aniràs recopilant testimonis que també encaixaran bé al teu web, més encara si allà també tens un fòrum d'intercanvi de dubtes entre els teus clients.
Tingues en compte que la comunitat de subscriptors no ha de coincidir amb la que ja tinguis a les teves xarxes ni els usuaris enregistrats al teu web. Són complementaries i pots oferir-les beneficis diferents a cada un d'ells. Per exemple, enviar un resum del "subscriptor del mes" al missatge de benvinguda del teu butlletí és una acció més, no has de compartir-ho a les teves xarxes.
Converteix als teus subscriptors en seguidors de les teves xarxes socials
L'entrevista com a recurs infal·lible a l'enviar un butlletí